Here is a page extracted from Wikipedia that may contain CSS, HTML, and a lot of unformatted text.

Title: Milvus
Content: Milvus milvus
 †Milvus milvus fasciicauda
Milvus migrans
Milvus migrans lineatus
Milvus migrans aegyptius

Milvus ye un chenero d'aves rapinyaderas adintro d'a familia d'as accipitridas, subfamilia d'as milvinas, que se sole conoixer como «milans» u «milanos», pero que localment en cualques nuclios d'a comarca d'a Chacetania han por nombre «alforochos» y «alforrochos». O chenero contiene 2 especies seguntes a claseficación que tradicionalment se'n ha feito, todas naturals d'Eurasia y Africa, que usualment yeran devididas en 4 subespecies. Actualment a taxonomía dintro d'o chenero se troba subchecta a debat, y s'ha quiesto de manera recient claseficar-los en 4 especies deseparadas.

Se'n conoix formas fósils que datan d'o pleistoceno, como la una que se trobó d'Israel, clamada cientificament Milvus pygmaeus.  En Aragón se i troban dos especies: Milvus milvus y Milvus migrans, as dos, aves muit frequents. As dos especies d'as nuestras latituz se destinguen por a coloración, mas vitarisca en M. milvus, en a que i predominan as colors royiscas en o cuerpo, y en os adultos se i manifiesta la cabeza grisa y una malla blanca prencipal en as plumas remeras d'a cara inferior d'as alas, mientres que en M. migrans a color cheneral d'o cuerpo, as alas y a cabeza ye marrón fusca cuasi uniforme.

Imáchens

Vinclos externos 

Milvinae
Cheneros d'aus